Blanca Blanxart (1976). Va néixer a una ciutat de l’interior català. Educada en un ambient liberal, el seu pare va insistir en què fos autodidacta i li va transmetre la seva passió per aprendre. Escriu des de petita, per si mateixa, més orientada cap als relats intimistes que cap a les grans històries. En constant formació, polifacètica d’interessos variats, va començar a escriure erotisme per transmetre les seves experiències en un entorn liberal. Darrerament ha decidit millorar la seva formació en l’àmbit de la psicologia i la sexualitat.
Participa activament en blogs i fòrums sobre aquesta temàtica.
Coneix més de Blanca Blanxart a: http://entraenelarmario.com
Títol: Toca’m
Sinopsis: Dues vides diferents. Dos móns distints. Dues concepcions del sexe. Dues persones que creien saber el què volien, que creien conèixer-se a si mateixes. Dos camins que s’entrellacen. En Roc, un pijo desmesurat, enamorat de si mateix, del sexe i del bon menjar, es creua amb la Lídia, una instrumentista bohèmia en plena exploració de la seva sexualitat. Ambdós es despullen davant de l’altre i descobreixen noves maneres d’estimar.
La novel·la firmada en coautoria amb en Marcel Marata forma part de l’anomenada “Sensual Collection”, en la qual vuit nous talents de la literatura eròtica publiquen les seves obres. Les novel·les aniran sortint al mercat amb els dominicals de diferents diaris de la península Ibèrica en els pròxims mesos.